# Mónica de Oriol e Icaza

Mónica de Oriol e Icaza (Madrid, 25 de maig de 1961) és una empresària espanyola, presidenta del Círculo de Empresarios durant el període 2012-2015. És filla de l'arquitecte Miguel de Oriol e Ybarra, neta de José María de Oriol y Urquijo i besneta de José Luis de Oriol y Urigüen, marquès de Casa Oriol. Està casada amb Alejandro Aznar Sainz, propietari de la bodega Marqués de Riscal. És llicenciada en ciències econòmiques per la Universitat Complutense de Madrid el 1984 i diplomada en Economia de la Unió Europea per la London School of Economics. Ha estat professora de Política Econòmica a la Universitat Complutense de Madrid i al campus de Madrid de Saint Louis University.

## Càrrecs

Presideix l'empresa de seguretat Seguriber des de 1989. Ha format part del consell d'administració d'Indra i ha estat presidenta del Seniors Españoles para la Cooperación Técnica (SECOT). El 2008 va rebre el Premi Emprenedor de l'any d'ASEME i Comunitat de Madrid, i el març de 2012 fou nomenada presidenta del Círculo de Empresarios.

## Gestió polèmica

La seva gestió ha estat marcada en tot moment per la polèmica. La seva empresa Seguriber havia estat la responsable de la seguretat del pavelló Madrid Arena quan van morir cinc joves la nit de l'1 de novembre de 2012 a causa de l'excés d'aforament entre altres motius. Alhora, gràcies als seus contactes amb el Ministeri de l'Interior d'Espanya, ha mantingut contractes de protecció privada a polítics del País Basc tot i que ETA ja havia renunciat als segrests i a la via armada. Finalment, però, fou exclosa dels contractes d'empreses de seguretat privades per a vigilància exterior de les presons.
Durant 2014 va fer diverses afirmacions que provocaren rebuig i posteriors disculpes:
* Demana rebaixar el Salari mínim interprofessional a les persones sense formació laboral (abril de 2014). Dos dies després va demanar disculpes.
* Va titllar els sindicats de casta i afirmà que CCOO, UGT i CEOE "són l'herència dels sindicats verticals del franquisme (juny de 2014).
* Va manifestar que preferia contractar "a una dona de més de 45 o de menys de 25 anys" per evitar "el problema" que es quedi embarassada (octubre de 2014). Poc després va matisar aquestes declaracions a la Cadena SER degut a les fortíssimes crítiques.
Finalment el març de 2015 fou substituïda en la direcció del Círculo de Empresarios per Javier Vega de Seoane Azpilicueta. En gener de 2018 va vendre Seguriber a INV Seguridad.

## Referències

* ↑ Mónica de Oriol e Icaza a geneanet.gw
* ↑ Mónica de Oriol e Icaza a LinkedIn
* ↑ Mónica de Oriol logra que Indra mitigue el bajón de ventas de su empresa de seguridad privada, vozpopuli.com, 4 de maig de 2014
* ↑ Releva a Claudio Boada, nombrado Presidente de Honor al web del Círculo de Empresarios
* ↑ El juez del Madrid Arena cerca a Seguriber y su jefa se atrinchera en el Círculo de Empresarios, ecodiario.es, 4 de desembre de 2012
* ↑ La empresaria que propone 'sueldos basura' preside la firma que vigilaba el Madrid Arena, 20 Minutos, 25 d'abril de 2014
* ↑ Mónica de Oriol se forró con la protección a altos cargos del PP vasco y está 'tocada' por el Madrid-Arena, cuartopoder,es, 11 de gener de 2017
* ↑ Seguriber, la empresa de Mónica Oriol, se queda fuera del contrato para la vigilancia exterior de la prisiones Arxivat 2018-12-03 a Wayback Machine., La Información, 16 de març de 2016
* ↑ El Círculo de Empresarios pide rebajar el salario mínimo a personas sin formación, El País, 24 d'abril de 2014
* ↑ El Círculo de Empresarios se disculpa por el exabrupto sobre los poco formados, 26 d'abril de 2014
* ↑ De Oriol arremete contra CCOO, UGT y CEOE y los tacha de “casta”, El País, 25 de juny de 2014
* ↑ Mónica de Oriol: "Si criticas al poder te mandan un inspector y te cierran la empresa". libremercado.com, 25 de juny de 2014
* ↑ Oriol dice que prefiere contratar a mujeres que no queden embarazadas, El País, 3 d'octubre de 2014
* ↑ Oriol: “La mujer tiene que tener la vida familiar resuelta para progresar”, El País, 10 d'octubre de 2014
* ↑ El PSOE insta al Gobierno a investigar si la empresa de Mónica Oriol incumple la ley con las embarazadas Europa Press, 3 de juliol de 2015
* ↑ Javier Vega de Seoane releva a Mónica de Oriol en el Círculo de Empresarios, El País, 12 de març de 2015
* ↑ Mónica de Oriol vende Seguriber a INV Seguridad tras varios intentos fracasados, vozpopuli.com, 18 de gener de 2018

## Enllaços externs

* Notícies sobre Mónica de Oriol a El País